# Søknad om anerkjennelse av ekteskap inngått etter utenlandsk rett

Send søknaden til Statsforvalteren i Østfold, Buskerud, Oslo og Akershus

* Les veiledningen på siste side nøye

|  |  |
| --- | --- |
| Opplysninger om den eldste ektefellen | |
| Navn | |
| Fødselsnummer/DUF-nummer/fødselsdato | Statsborgerskap |
| Adresse | |
| E-postadresse | |
| Tilknytning til Norge da ekteskapet ble inngått:  norsk statsborger  utenlandsk statsborger med permanent oppholdstillatelse  utenlandsk statsborger med midlertidig oppholdstillatelse  EØS-borger  ingen tilknytning  annet (beskriv nedenfor)  Hvis annet, beskriv: | |
| * Tilknytningen må dokumenteres, se punkt 1 i veileder | |

|  |  |
| --- | --- |
| Opplysninger om den yngste ektefellen | |
| Navn | |
| Fødselsnummer/DUF-nummer/fødselsdato | Statsborgerskap |
| Adresse | |
| E-postadresse | |
| Tilknytning til Norge da ekteskapet ble inngått:  norsk statsborger  utenlandsk statsborger med permanent oppholdstillatelse  utenlandsk statsborger med midlertidig oppholdstillatelse  EØS-borger  ingen tilknytning  annet (beskriv nedenfor)  Hvis annet, beskriv: | |
| * Tilknytningen må dokumenteres, se punkt 1 i veileder | |

|  |
| --- |
| Bakgrunnen for søknaden |
| En av dere, eller begge, var under 18 år da ekteskapet ble inngått  En av dere, eller begge, var allerede gift da ekteskapet ble inngått  Ekteskapet ble inngått uten at dere begge var til stede ved ekteskapsinngåelsen  Dere er søskenbarn eller nærmere slektninger enn søskenbarn |

|  |
| --- |
| Opplysninger om ekteskapsinngåelsen |
| Dato for når ekteskapet ble inngått |
| Hvor ble ekteskapet inngått? (område og land) |
| Forklar nærmere hvordan ekteskapet ble inngått |
| * Ekteskapsinngåelsen må dokumenteres, se punkt 1 i veilederen |

| Hvorfor bør ekteskapet anerkjennes? |
| --- |
| Kan skrives på eget ark. Her gir du/dere nærmere opplysninger om hvorfor ekteskapet bør anerkjennes, se punkt 2 i veilederen. |
|  |

|  |
| --- |
| Har dere søkt om familieinnvandring på bakgrunn av ekteskapet, eller har dere planer om dette? |
| Ja  Nei |

|  |
| --- |
| Vedlegg til søknaden se punkt 1 i veileder |
|  |
|  |
|  |
|  |
|  |
|  |

|  |  |  |  |
| --- | --- | --- | --- |
| Jeg/vi ønsker at ekteskapet anerkjennes i Norge | | | |
| Dersom ekteskapsinngåelsen omfattes av ekteskapsloven § 18 c (der en eller begge parter var under 18 år på vigselstidspunktet, og ingen av partene hadde tilknytning til Norge), kreves underskrift av ektefelle som var under 18 år på vigselstidspunktet. Se punkt 4 i veileder. | | | |
| **Den eldste ektefellen** | | **Den yngste ektefellen** | |
| Sted | Dato | Sted | Dato |
| Den eldste ektefellens underskrift | | Den yngste ektefellens underskrift | |
| Jeg er villig til å la meg intervjue dersom det er nødvendig for behandlingen av søknaden, se punkt 6 i veileder.  Ja  Nei | | Jeg er villig til å la meg intervjue dersom det er nødvendig for behandlingen av søknaden, se punkt 6 i veileder.  Ja  Nei | |
| Jeg samtykker til at dokumentasjonen for ekteskapsinngåelsen blir sendt til norsk utenriksstasjon for verifisering, se punkt 7 i veileder.  Ja  Nei | | Jeg samtykker til at dokumentasjonen for ekteskapsinngåelsen blir sendt til norsk utenriksstasjon for verifisering, se punkt 7 i veileder.  Ja  Nei | |

Spørsmål om utfylling av skjema rettes til Statsforvalteren i Østfold, Buskerud, Oslo og Akershus.

# Veileder

Søknaden vil bli behandlet etter ekteskapsloven § 18 b eller § 18 c.

## Vedlegg til søknaden

### Følgende dokumentasjon må fremlegges:

Dokumentasjon på deres tilknytning til Norge:

* Kopi av begges pass, og eventuelt vedtak om oppholdstillatelse i Norge.
* For EØS-borgere: Kopi av registreringsbevis eller eventuelt varig oppholdsbevis/oppholdskort.

Dokumentasjon på ekteskapsinngåelsen:

* Original eller bekreftet kopi av vigselsattest, påført apostille eller legalisering.

Dersom attesten er på et annet språk enn engelsk må den være oversatt til norsk eller engelsk av en godkjent oversetter. På oversettelsen må det stå hvem som har foretatt oversettelsen og når. Oversettelsen må fremlegges i original eller bekreftet kopi.

### Følgende dokumentasjon kan også være relevant:

* Dokumentasjon på inn- og utreiser fra Norge til vigselslandet i perioden før og etter ekteskapsinngåelsen (for eksempel bekreftet kopi av pass med alle sider som er brukt, eller andre reisedokumenter)
* Gjelder kun ved stedfortrederekteskap: Original eller bekreftet kopi av stedfortrederfullmakt og oversettelse av dokumentet
* Gjelder kun i tilfeller hvor en av dere allerede var gift: Original eller bekreftet kopi av dokumentasjon på at tidligere ekteskap er oppløst og oversettelse av dokumentet

## Opplysninger om hvorfor ekteskapet bør anerkjennes

Det er ikke nødvendig å fylle ut dette punktet dersom ingen av dere hadde en sterk tilknytning til Norge da ekteskapet ble inngått (ekteskapsloven § 18 c), og

* dere begge er over 18 år
* dere begge var over 16 år da ekteskapet ble inngått
* den som var under 18 år da ekteskapet ble inngått ønsker ekteskapet anerkjent

Det er i andre tilfeller viktig at dere gir utfyllende opplysninger. Opplysningene skal gi grunnlag for statsforvalterens vurdering av om “sterke grunner” taler for å anerkjenne ekteskapet. Muligheten for å få ekteskapet anerkjent i disse tilfellene er snever. Det skal mye til for å få ekteskapet anerkjent. Det er derfor viktig at saken er så godt opplyst som mulig.

Følgende spørsmål bør besvares:

* Hvordan ble dere kjent?
* Hvordan kom ekteskapet i stand?
* Hva er årsaken til at ekteskapet ble inngått på en måte som ikke anerkjennes i Norge?
* Hvordan har dere innrettet dere etter ekteskapsinngåelsen?
* Dersom dere bor i ulike land, hvordan holder dere kontakten og hvor ofte møtes dere?
* Har eller venter dere barn sammen?
* Hvorfor ønsker dere ekteskapet anerkjent?
* Hvilke sterke grunner mener du/dere taler for at ekteskapet skal anerkjennes?

## Informasjonsutveksling mellom statsforvalteren og utlendingsmyndighetene

Statsforvalteren og utlendingsmyndighetene kan dele opplysninger som er nødvendige for å behandle søknaden om anerkjennelse av ekteskap og søknad om familieinnvandring som følge av ekteskap, så langt delingen ikke utgjør et uforholdsmessig inngrep, se § 4 i forskrift om behandling av begjæringer om anerkjennelse av ekteskap etter ekteskapsloven §§ 18 b og 18 c.

## Underskrifter

Det kreves bare begjæring fra én av dere for at statsforvalteren skal kunne behandle søknaden.

I tilfeller hvor ingen av dere hadde en sterk tilknytning til Norge da ekteskapet ble inngått, kreves det likevel at den som var under 18 år da ekteskapet ble inngått ved sin underskrift gir uttrykk for sitt ønske om å få ekteskapet anerkjent i Norge. I helt spesielle tilfeller er det likevel mulig å få ekteskapet anerkjent uten slik underskrift. Dette gjelder tilfeller der dere begge var under 18 år ved ekteskapsinngåelsen og sterke grunner taler for at ekteskapet blir anerkjent.

## Konsekvenser av at ekteskapet anerkjennes eller ikke anerkjennes i Norge

Ved vurderingen av om du ønsker ekteskapet anerkjent i Norge kan det være nyttig å være kjent med noen viktige konsekvenser av at ekteskapet anerkjennes eller ikke anerkjennes. Her vil vi gi litt informasjon om dette.

Ektefeller som får sitt ekteskap anerkjent i Norge vil regnes som gift i Norge. Ektefeller som ikke får sitt ekteskap anerkjent vil regnes som ugift her. Om dere regnes som gift eller ugift vil ha konsekvenser for dere i flere sammenhenger. Det kan blant annet ha konsekvenser for følgende:

* Mulighetene for oppholdstillatelse

Dersom ekteskapet ikke anerkjennes vil ekteskapet ikke kunne danne grunnlag for familieinnvandring. Det vil likevel i noen tilfeller kunne gis opphold på annet grunnlag.

* Retten til å kreve skilsmisse eller oppløsning av ekteskapet

Dersom ekteskapet anerkjennes i Norge vil hver av partene kunne kreve skilsmisse etter reglene i ekteskapsloven kapittel 4. Et ekteskap som ikke anerkjennes i Norge kan ikke oppløses i Norge. En ektefelle som ønsker ekteskapet oppløst, må i tilfelle gjøre dette i landet ekteskapet ble inngått, eller i et annet land som anerkjenner ekteskapet. Deling av felleseie forutsetter også at ekteskapet anerkjennes.

* Mulighetene til å inngå nytt ekteskap med en annen

Selv om ekteskapet ikke anerkjennes kan dere i utgangspunktet ikke inngå ekteskap etter norsk rett med en annen person før ekteskapet er oppløst i utlandet, se ekteskapsloven § 4 andre ledd. Bakgrunnen for kravet om oppløsning er at ekteskapet fortsatt vil være gyldig i landet det ble inngått, og eventuelt i andre land som anerkjenner ekteskapet.

* Retten til ektefellearv og uskifte

## Intervju

Parter som var under 18 år ved ekteskapsinngåelsen, skal intervjues, med mindre det er uten betydning for avgjørelsen av saken. Parter som var over 18 år ved ekteskapsinngåelsen, skal også intervjues når det anses nødvendig for å sikre tilstrekkelig opplysning av saken.

Hvis du/dere ikke vil la dere intervjue, må du/dere forvente at dette vil få betydning for avgjørelsen av saken. Dette kan føre til at søknaden avslås.

## Verifisering

I noen tilfeller kan det være aktuelt for Statsforvalteren å be om bistand fra norsk utenriksstasjon for å få dokumentasjonen på ekteskapsinngåelsen verifisert. Dette gjelder først og fremst dokumentasjon utstedt i land hvor offentlig dokumentasjon generelt har lav troverdighet, for eksempel som følge av utbredt korrupsjon og/eller forfalsking av dokumenter. Verifisering betyr at det blir foretatt undersøkelser for å få avklart om dokumentasjonen er ekte og innholdet i den er riktig.

## Klage

Statsforvalterens vedtak kan påklages til Barne-, ungdoms- og familiedirektoratet (Bufdir) innen tre uker fra du/dere mottar vedtaket. Klagen sendes til statsforvalteren.

## Videre saksgang

Statsforvalteren vil sende kopi av sitt vedtak, eventuelt Bufdir sitt vedtak, til Skatteetaten (Folkeregisteret). Dersom søknad om anerkjennelse av ekteskapet innvilges, vil ekteskapsinngåelsen bli registrert i Folkeregisteret. Dersom søknad om anerkjennelse av ekteskapet avslås, vil ekteskapsinngåelsen ikke bli registrert. Partene vil da være registrert som “ugift”.

Dersom Statsforvalteren er kjent med at dere har søkt om, eller planlegger å søke om, familieinnvandring på bakgrunn av ekteskapet, vil Statsforvalteren sende kopi av vedtaket til utlendingsmyndighetene, slik at utlendingsmyndighetene eventuelt kan fortsette sin behandling av søknaden om familieinnvandring. Dersom søknad om anerkjennelse av ekteskapet avslås, vil utlendingsmyndighetene legge til grunn at partene ikke er gift. Ekteskapet kan da ikke danne grunnlag for familieinnvandring. Det vil likevel i noen tilfeller kunne gis opphold på annet grunnlag, for eksempel på grunnlag av samboerforhold. Dersom søknad om anerkjennelse av ekteskapet innvilges, vil utlendingsmyndighetene legge ekteskapsinngåelsen til grunn. Utlendingsmyndighetene må likevel vurdere om de øvrige vilkårene for familieinnvandring er oppfylt.